A koronavirus.gov.hu címen elindult az a tájékoztató honlap, melynek indulását előbb múlt péntekre ígérték, majd végül szerdára halasztották. A honlap végül dél környékén élesedett.

Nyomon követhető többek között, hogy az országban hány embert érint a fertőzés a (a szerdai 11 órás adatok szerint egyet sem) és hány ember van karanténban (17). Az is kiderül, hogy eddig 205 mintát vettek.

Az alapvető információk és hírek mellett van egy térképes része is a honlapnak, ahol a karanténokról és az illetékes egészségügyi intézményekről lehet tájékozódni.